Diari Oficial de la Generalitat Valenciana


Sumari del DOGV 9994, del 27-11-2024 (2024/12278)

ACORD de 26 de novembre de 2024, del Consell, pel qual s'autoritza una transferència de crèdits des del capítol III del programa 011A00, "Servici del Deute", al capítol VIII del programa 612F00, "Gastos diversos", per import de 400.000 euros (expedient 06.052/24).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12577

CVE
:   VFOZ-I-4136-40614

Data del document
:   26-11-2024

Organisme emissor
:   Conselleria d'Hisenda i Economia

Tipus de document
:   Acord

L'article 5 del Decret llei 1/2017, de 9 de juny, del Consell, pel qual s'establixen les normes per a fer efectiva l'adhesió de la Generalitat a l'acord de novació del contracte marc de reestructuració de riscos i deute de la Societat de Garantia Recíproca de la Comunitat Valenciana, establix en l’apartat 1 el següent: «S'autoritza la persona titular de la conselleria competent en matèria d'hisenda a efectuar el pagament de les quantitats degudes, així com de les quals s'arriben a deure, per la Generalitat a favor de la SGR derivades dels contractes de refiançament subscrits entre estes parts i referits en el preàmbul d'esta norma, sense que, d'acord amb estos contractes, això comporte un dret de repetició enfront de la SGR.»

Per la seua part, mitjançant el Decret 89/2013, de 5 de juliol, del Consell, es va autoritzar la concessió a la SGR d'avals destinats a garantir operacions de crèdit, per un import de fins a 200 milions d'euros, i es va delegar en l´Institut Valencià de Finances (IVF) l'exercici dels mecanismes de control i seguiment de l'activitat de la SGR per a assegurar el compliment de les condicions del seu pla de reequilibri i viabilitat. En l'exercici de la citada delegació, es reben periòdicament els butlletins de morositat de la SGR que correspon supervisar i conformar amb caràcter previ al seu pagament.

No obstant això, després de l'entrada en vigor de l'article 48 de la Llei 21/2017, de 28 de desembre, de mesures fiscals, de gestió administrativa i financera, i la reorganització administrativa del Consell, les al·ludides funcions que anteriorment desenrotllava l'IVF, han passat a ser assignades a la Direcció General de Finançament, sota la dependència de la Secretaria Autonòmica d'Hisenda i Finançament, segons s'establix en l'apartat 3.e) de l'article 10 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, en la redacció donada pel Decret 169/2023, de 3 d'octubre, del Consell.

En el capítol VIII del programa 612F00, Gastos diversos, figura el projecte financer PA312, «Societat de Garantia Recíproca», amb una dotació inicial d'1.000.000 euros, per a fer front a les obligacions derivades del contracte de refiançament. No obstant això, tenint en compte els butlletins que han sigut remesos per la SGR a la Direcció General de Finançament, és necessari incrementar el citat projecte financer per import de 400.000 euros.

Per al seu finançament es proposa la transferència de disponibilitats existents en el capítol 3 del programa 011A00, Servici del Deute, no afectes a compromís de gasto ni finançament afectat, una vegada analitzada la previsió de gastos financers de la mateixa Generalitat Valenciana en el que queda d'exercici.

A este efecte, i en virtut del que es disposa en els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la Consellera d'Hisenda i Economia, el Consell, prèvia deliberació

ACORDA

*Primer*

Autoritzar una minoració de crèdit en l'aplicació pressupostària D53633577NX56496 G.011A00.31794 per import de 400.000 euros.

*Segon*

Autoritzar un increment de crèdit en l'aplicació pressupostària Z63003107FW24592 G.612F00.84808 per import de 400.000 euros, que permet incrementar el projecte financer PA312, «Societat de Garantia Recíproca», amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| PA312 | Societat de Garantia Recíproca | 1.000.000 | 400.000 | 1.400.000 |

  
  

València, 26 de novembre de 2024

Susana Camarero Benítez

Consellera secretària